Մարդ լինել (հեռուստասերիալ)

«**Մարդ լինել**» (), համանուն բրիտանական հեռուստասերիալի ռեմեյքը՝ ստեղծված 2011 թվականին BBC հեռուստաալիքի կողմից։ Կանադայում հեռարձակվել է *Space*, իսկ ԱՄՆ-ում՝ Syfy հեռուստաալիքներով։

Հեռուստասերիալը հանդիսանում է միստիկ և դետեկտիվ ժանրերի խառնուրդ։ Հեռուստասերիալի վերջին սերիան հեռարձակվել է 2014 թվականի ապրիլի 7-ին։

## Սյուժե
Պատմությունը երեք արարածների մասին է, որոնց մենք սովոր ենք վախենալով ընդունել։ Սակայն եռյակը՝ վամպիր, մարդագայլ և ուրվական, ապրում են մի տանը, փորձելով ամեն կերպ դուրս գալ այն սահմաններից, որոնցով մենք՝ մարդիկ «շնորհել» ենք նրանց։

Վամպիրը փորձում է հրաժարվել «կենդանիջ» արյունից, մարդագայլը սարսափով և անհանգստությամբ սպասում է լիալուսնին, ուրվականը՝ սիրալիր և անմիջական անձնավորություն է, որը փորձում է օգնել իր ընկերներին և հարևաններին։ Իրենց իրական անբնականությունն անվերջ թաքցնելուց բացի, ընկերները փորձում են լուծել առավել քան երկրային խնդիրներ։ Նրանք հետաքննություն են իրականացնում։ Հետաքննչական հանելուկների թույտվությունը թույլ է տալիս նրանց լուծել կրկնակի կյանքի խնդիրները։

## Դերերում
### Գլխավոր դերեր
thumb|220px|Գլխավոր դերակատարներ Սեմ Հարթինգթոնը, Սեմ Ուիթվերը և Միգան Ռաթը 2012 թվականին:
* **Էյդան Ուայթա** (Սեմ Ուիթվեր) — 260-ամյա վամպիր, որը վերափոխվել է ԱՄՆ-ի անկախության համար մղվող պատերազմում։ Որպես բուժեղբայր աշխատում է Բոստոնի քաղաքային հիվանդանոցում
* **Սալլի Մալիկ** (Միգան Ռաթ) — ուրվական, որն ապրում է Ջոշի և Էյդանի տանը։ Նա նշանդրված է եղել տան տիրոջ՝ Դենիի հետ, որը տունը վարձակալության է հանձնել Էյդանին և Ջոշին։
* **Ջոշուա «Ջոշ» Լևիսոն** (Սեմ Հանթինգթոն) — մարդագայլ, որն Էյդանի հետ աշխատում է նույն հիվանդանոցում։
* **Ջեյմս Բիշոփ** (Մարկ Պելեգրինո) — վամպիր, որը վերափոխվել է 17-րդ դարում և վերափոխել է Էյդանին վամպիրի անկախության համար մղվող պատերազմի ժամանակ։
* **Նորա Սըրջենթ** (Քրիսթեն Հագեր) — Էյդանի և Ջոշի հետ հիվանդանոցում աշխատող բժշկուհի, Ջոշի ընկերուհին և արդյունքում նաև կինը։
* **Սյուրեն** (Դիչեն Լակմեն) — Մայր անունով հայտնի հին և հզոր վամպիրի դուստրը։ Մոր կողմից 80 տարով բանտարկվել է գերեզմանում հանցանքի համար։

### Երկրորդական կազմ
* **Ռեբեկա Ֆլինտ** (Սառա Ալեն) — Էյդանի նախկին ընկերուհին, որի արյունը նա խմել էր թուլության պահին։ Հետո Բիշոփը վերածում է նրան վամպիրի։ Այդ ժամանակվանից Ռեբեկան ատում է Էյդանին այն բանի համար, որ նա թողել էր նրան մահանալուց, փորձելով այդ կերպ պայքարել իր նոր մութ կողմի հետ։
* **Էմիլի Լևիսոն** (Էլիսոն Լաուդեր) — Ջոշի քույրը։ Նա ընդունել է, որ լեսբի է Ջոշի մարդագայլ դառնալուց և ստիպված փախուստի դիմելուց փոքր ինչ առաջ։ Պատահական հանդիպում է Ջոշին հիվանդանոցում, որտեղ բուժվում էր նրա ընկերուհին։
* **Դենի Բյորգ** (Ջանպաոլո Վենուտա) — Սալլիի ամուսինը, որը նրա մահվանից հետո, տեղափոխվել է նախկին բնակարան և վարձակալության հանձնել տունը Էյդանին և Ջոշին:.
* **Հեգեման** (Թերի Քիննի) — 1010 տարեկան վամպիր, Հոլանդացիների խմբի ամենահզոր ավագն է։
* **Հենրի Դյուրեմ** (Քայլ Շմիդ) — Էյդանի կողմից ստեղծված վամպիր։ Սյուրենին դավաճանելուց հետո 80 տարի թաքնվել է, բայց հետո վերադարձել։
* **Զոյե Գոնսալես** (Սյուզանա Ֆորնիր) — հիվանդանոցի բուժքույր, որը կարողանում է տեսնել ուրվականներին։
* **Ջուլիա** (Նատալի Բրաուն) — Ջոշի նախկին հարսնացուն և Էյդանի նախկին ընկերուհին։ Նորից հանդիպում է Ջոշի հետ, բայց մինչև հիմա չգիտի, որ նա մարդագայլ է։
* **Մահվան քաղվոր / Սքոթ** (Դուշան Դուկիչ) — արարած է, որը հետապնդում է Սալլիին։

## Նկարահանումներ
Հունիսի 28-ին *Entertainment Weekly*-ն հայտնել է, որ ռեմեյքում Սեմ Ուիթվերը կատարելու է Էյդանի դերը, իսկ Միգան Ռաթը՝ Սալլիի, այն ժամանակ, երբ Սեմ Հանթինգթոնի հետ բանակցությունները դեռ նոր էին սկսվել։ Հուլիսի 7-ին հայտնի է դարձել, որ «Ողջ մնալ» և «Գերբնականը» հեռուստասերիալների աստղ Մարկ Պելեգրինոն կատարելու է Էյդանին ստեղծող և նրա նախկին ուսուցիչ՝ վամպիր Բիշոփի դերը։ Երկրորդ եթերաշրջանի պրեմիերան կայացել է 2012 թվականի հունվարի 16-ին։ Syfy մալուխային հեռուստաալիքը հետո հաստատել է, որ հեռուստասերիալը երկարացվել է երրորդ եթերաշրջանով, որը բաղկացած է 13 սերիայից։ 2014 թվականին թողակրված չորրորդ եթերաշրջանը դարձել է եզրափակիչ։

## Ծանոթագրություններ

## Արտաքին հղումներ
* Պաշտոնական կայք
* Հարցազրույց դերասանների հետ
* 

Կատեգորիա:2010-ականների ամերիկյան հեռուստասերիալներ
Կատեգորիա:2010-ականների ամերիկյան սարսափ հեռուստասերիալներ
Կատեգորիա:2011 հեռուստասերիալներ
Կատեգորիա:21-րդ դարի հեռուստասերիալներ
Կատեգորիա:Ամերիկյան սարսափ հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Կանադական հեռուստասերիալներ
Կատեգորիա:Հեռուստասերիալներ մարդագայլերի մասին
Կատեգորիա:Հեռուստասերիալներ ուրվականների մասին
Կատեգորիա:Հեռուստասերիալներ վամպիրների մասին